
Nr. 225 din 16. 01. 2023


R A P O R  T
la PHCL Nr. 9/ 16. 01. 2023 privind  aprobarea organigramei şi a statului de funcții
 din cadrul  Primăriei  comunei Târguşor, judeţul Constanţa pentru anul 2023



În conformitate cu prevederile art. 402 alin. (1) și alin. (2), art. 409,  din Ordonanța de urgență a Guvernului României nr. 57/2019 privind Codul Administrativ, cu modificările ulterioare, în anul 2021  s-au impus unele modificări de structură a organigramei și a funcțiilor publice din aparatul de specialitate al primarului comunei Târgușor, județul Constanța, și anume:
1. potrivit prevederilor art. 474, art. 475, art. 485,  din Ordonanța de urgență nr.57/2019 privind codul Administrativ, funcționarii publici de execuție pot promova în grad profesional, într-o treaptă superioară și pot promova în clasă, cu îndeplinirea condițiilor specifice pentru aceste  promovări și cu încadrarea în fondurile bugetare alocate;
1. astfel, în cadrul compartimentului Administrație publică a avut loc o transformare de post urmare încheierii perioadei de stagiu, în grad profesional ,transformandu-se funcția publică de execuție de inspector, clasa I, grad profesional debutant în funcția publică de execuție de inspector, clasa I, grad profesional asistent.
· Tot în decursul anului 2022, funcția publică de execuție de inspector, clasa I, grad profesional asistent, din cadrul compartimentului Administrație publica al aparatului de specialitate al primarului comunei Târgușor, județul Constanța, a devenit vacantă în urma demisiei persoanei care ocupa această funcție publică și in cadrul compartimentului Politie locală tot în anul 2022, funcția publică de execuție de polițist local ,grad profesional asistent , a devenit vacantă în urma transferului  la cerere a funcționarului public ce ocupa această funcție
         Prin adresa Instituției Prefectului – județul Constanța,  nr. 8793/18.04.2022, înregistrată la instituția noastră sub nr. 2029/21.04.2022, ni s-a adus la cunoștință numărul maxim de posturi stabilit în raport  de populația   menționată de Ministerul Dezvoltării, Lucrărilor Publice și Administrație.
	Astfel, potrivit prevederilor  Ordonanței de Urgență a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cum modificările și completările ulterioare, numărul maxim de posturi revizuit este de:
- 17 funcții publice potrivit pct. 1 din anexa la Ordonanța de Urgență a Guvernului nr. 63/2010;
- 0 posturi pentru serviciul public comunitar local de evidența persoanelor potrivit pct. 2 din anexa la Ordonanța de Urgență a Guvernului nr. 63/2010;
- 3 posturi pentru poliția locală și paza obiectivelor de interes județean potrivit pct. 3 din anexa la Ordonanța de Urgență a Guvernului nr. 63/2010;
- 0 posturi adăugate  pentru implementare proiecte finanțate din fonduri externe nerambursabile potrivit pct. 4 din anexa la Ordonanța de Urgență a Guvernului nr. 63/2010;




-  1 post adăugat pentru șoferi microbuze școlare potrivit pct. 5 din anexa la Ordonanța de Urgență a Guvernului nr. 63/2010;
- 0 posturi adăugate pentru indicatori de rezultat/indicatori de sustenabilitate postimplementare potrivit pct. 6 din anexa la Ordonanța de Urgență a Guvernului nr. 63/2010;
TOTAL POSTURI PENTRU 2022 = 21
	Prin Hotărârea Consiliului Local nr. 6 din 20.01.2022, s-a aprobat ultima Organigramă și Statul de funcții al Aparatului de specialitate al Primarului Comunei Târgușor, județul Constanța, cu încadrarea numărul maxim de posturi aprobat. 
	La această dată, conform organigramei aprobate, numărul total de posturi al aparatului de specialitate al Primarului Comunei Târgușor, județul Constanța, este de 35, din care:
- 2 funcţii de demnitate publică;
- 1 funcție publică de conducere – secretar general comună;
- 8  funcţii publice de execuție ocupate, 4 funcții publice de execuție vacante;
-20 de funcţii contractuale, 15 funcții contractuale ocupate, 5 funcții contractuale vacante (asistență socială);
    Serviciul Voluntar pentru Situații de Urgență  la nivelul U.A.T. Târgușor a fost înființat prin Hotărâre de Consiliu Local nr.19/2010, reorganizat prin Hotărârea Consiliului Local Târgușor nr. 30/2015, iar prin dispoziția primarului comunei Târgușor, nr. 61/2021 s-a actualizat organigrama, numărul de personal și dotarea Serviciului Voluntar pentru Situații de Urgență. 
[bookmark: _Hlk124929501]	Având în vedere prevederile legislației actuale cu privire la Serviciul Voluntar pentru Situații de Urgență, în organigrama primăriei comunei Târgușor, județul Constanța, se impune  abrogarea Hotarârilor menționate mai sus, înființarea Serviciului Voluntar pentru Situații de Urgență – S.V.S.U. printr o noua Hotărâre conform Ordinului  nr.75/2019 pentru aprobarea Criteriilor de performanţă privind constituirea, încadrarea şi dotarea serviciilor voluntare şi a serviciilor private pentru situaţii de urgenţă și introducerea Serviciului Voluntar pentru Situații de Urgență – S.V.S.U., în organigrama primăriei comunei Târgușor, în subordinea Consiliului Local Târgușor.
În contextul celor prezentate mai sus și în temeiul prevederilor Ordonanței de urgență nr. 57/2019 privind Codul Administrativ, cu modificările și completările ulterioare, prevederile Legii cadru  nr. 153/2017 privind salarizarea personalului plătit din fonduri publice, cu modificările şi completările ulterioare, Ordonanței de urgență nr. 63/2010  pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, propun spre dezbatere şi aprobare proiectul de hotărâre privind aprobarea structurii organigramei şi statului de funcţii din cadrul Primăriei comunei Târguşor, judeţul Constanţa, pentru anul 2023.


INSPECTOR RESURSE UMANE,


Nicoleta  GRAMĂ

